શાનું ચેક-અપ ? કયું દર્દ એને છે ? કયા નિષ્ણાત ડૉક્ટર પાસે એને જવાનું ? ભરતે જમીને વિદાય લીધી ત્યાં સુધી એને ખબર ન પડી. એ બૂટ પહેરતો હતો ત્યારે ભરતનાં માતા-પિતાએ કહ્યું પણ ખરું કે કાલે રોકાવાના હો તો સવારે ફરી આવજો, જમવાનું અહીં જ રાખજો પણ ભારતીનો પ્રતિભાવ હતો – ‘શા માટે એને અહીં આવવાની તકલીફ આપો છો ? એને ઑફિસ-કામ પતાવીને પાછું જવાનું રહ્યું ને !’ જેને માટે એ દોડતોદોડતો આવેલો એ પ્રિય પાત્રને જ એનું અહીં આવવાનું ગમ્યું હોય એવું લાગ્યું નહીં !